EkBass/fiwiki-20250220-pages-articles huggingface dataset:
Aleuttivuoristo

Aleuttivuoristo tai Aleuttien vuoristo () on vuoristo Alaskan lounaisosassa Alaskan niemimaalla. Siihen kuuluu useita aktiivisia tulivuoria. Aleuttivuoristo on melkein kokonaan tietöntä erämaata, ja esimerkiksi Katmain kansallispuistoon pääsee vain vesitse ja lentokoneella. Aleuttien saaristo on tämän vuoriketjun osittain vedenalainen jatke sen länsipäässä, ja se ulottuu Tyynessämeressä lähelle Aasian rannikkoa. == Korkeimmat huiput == *Mount Redoubt, 3 109 metriä *Mount Iliamna, 3 054 m *Mount Neacola, 2 873 m *Mount Shishaldin, 2 857 m *Mount Pavlof, 2 715 m *Mount Veniaminof, 2 508 m *Isanotski, 2 446 m *Mount Denison, 2 318 m *Mount Griggs, 2 317 m *Mount Douglas, 2 153 m *Mount Chiginagak, 2 134 m *Mount Katmai, 2 047 m == Lähteet == == Aiheesta muualla == Luokka:Alaskan vuoristot
Mtavari

Mtavari (, "ruhtinas", kirjaimellisesti "päällikkö" sanasta tavi, "pää", yhdessä agenttietuliitteen m- kanssa) oli feodaaliarvonimi Georgiassa. Se voidaan kääntää esimerkiksi ruhtinaaksi. Ensimmäiset viittaukset mtavari- arvonimeen tunnetaan varhaisista georgialaisista hagiografisista teksteistä 400-luvulta. 1000–1300-luvuilla mtavari-titteli tarkoitti yhdessä tavadin kanssa samaa kuin eristavi, ja kaikki viittasivat ylhäisaateliin, ruhtinaisiin. Georgian kuningaskunnan kultakauden aikana 1100–1200-luvuilla arvonimi muuntui vähitellen ansioilla saavutettavasta tittelistä perinnölliseksi. Prosessi tuli lopullisesti päätökseensä vasta 1400-luvun lopulla.Suny, s. 43. 1400-luvulla nimeä mtavari käytettiin vain viidestä Länsi-Georgiaa hallitsevasta ruhtinaasta (Samtskhe, Samegrelo, Guria, Svanetia ja Abhasia),Suny, s. 44. joiden autonomian Venäjän keisarikunta lakkautti lopulta 1800-luvulla. == Lähteet == * === Viitteet === Luokka:Georgian aateli
Originals (Kuruptin albumi)

Originals on rap-artisti Kuruptin neljäs studioalbumi. Albumi julkaistiin vuonna 2004. ==Kappaleet== # Nimi Vierailevat artistit 1 1969 2 Original 3 Final Testament 4 We Bang 5 Never Give Up Suga Free 6 Break Yo Bacc Suga Free 7 Major Money 8 I Didn't Change 9 Keep It True 10 How U Got Ya Game 11 I Know 12 Can't Stop 13 California Anterazh 14 Y'z Up A'z Down Y.A. 15 Bang'n My Amps 16 They Luv It 17 Eat A Dicc (Bonus Track) Luokka: Vuoden 2004 albumit Luokka:Kuruptin albumit
Suvuton lisääntyminen

Suvuton lisääntyminen tarkoittaa eliön lisääntymistä jakautumalla tai muulla tavalla niin, että syntyvä uusi yksilö on geneettinen kopio emoeliöstä. Bakteerit lisääntyvät ainoastaan suvuttomasti jakautumalla, mutta myös jotkin kasvit ja eläimet pystyvät lisääntymään suvuttomasti. Silmikointi on esimerkiksi sieni- ja polttiaiseläimillä esiintyvä suvuton lisääntymistapa, jossa emoyksilö muodostaa pintaansa uusiksi yksilöiksi kehittyviä silmuja. Kasvien suvuttomassa lisääntymisessä maajuuresta, juurivesoista, maarönsyistä, sipuleista, mukuloista, lehti-iduista tai itiöistä kasvaa uusia yksilöitä. Kun maavarsi katkeaa, syntyy uusi kasvi. Näin kasvi lisääntyy ilman siemeniä, eli suvuttomasti. Siementen avulla leviäminen on epävarmaa, koska suurin osa siemenistä tuhoutuu. Suvuton lisääntyminen on varmin keino, mutta sopeutuminen on huonompaa kuin suvullisilla lisääntyjillä. Suvuttoman lisääntymisen avulla kasvaa vain kopioita siitä yksilöstä, jonka maavarresta tai itiöistä ne ovat kasvaneet. Suvullisesti leviävillä kasveilla taas jokainen yksilö on erilainen, mikä edesauttaa sopeutumista eri olosuhteisiin. Myös jotkin eläinlajit kykenevät suvuttomaan lisääntymiseen. == Esimerkkejä suvuttomasti lisääntyvistä kasveista ja eläimistä == * Mustikka * Metsätähti * Haapa * Kallioimarre * Laakamadot == Katso myös == *Suvullinen lisääntyminen *Kasvien lisääntyminen Luokka:Lisääntyminen Luokka:Seulonnan keskeiset artikkelit
Båtvikin rata

Båtvikin rata (ruots. Båtviksbanan) oli Suomen rataverkon osuus Kirkkonummen kunnassa. Se erkani Helsinki–Turku-radan eli rantaradan Kelan asemalta ja jatkui rannikolle Kantvikin kylään. Radalla ei ollut väliseisakkeita, ja sillä oli pääosin vain tavaraliikennettä. Se rakennettiin 1940-luvun puolivälissä alueen ollessa osa Neuvostoliitolle vuokrattua Porkkalan tukikohtaa. Alun perin rata kulki vain Båtvikiin asti, josta oli yksi pistoraide satamalaiturille. Suomen Kaapelitehdas osti vuonna 1956 Båtvikin alueen itselleen. VR alkoi liikennöidä tehdasalueelle vuonna 1959. Myös Suomen Sokeri oli kiinnostunut alueesta, joten se osti sieltä itselleen tontin talvella 1961. Rataa jatkettiin Kantvikiin asti, jossa Suomen Sokeri toimi. Båtvikin radalle rakennettiin vuonna 1963 sähköistyksen pylväs- ja ajojohtokoerata, jossa kokeiltiin erilaisia ajojohtopylväsvaihtoehtoja rantaradan sähköistystä varten. Ratalinjalla on tältä ajalta jäljellä pari betonista ajojohtopylvästä. Nokia kuljetti 1980-luvulla radalla edustusvieraita Vr1-höyryveturilla ja A41-salonkivaunulla. Nämä ovat museoituna Nokian tehdasalueella katoksessa. VR Cargo lopetti liikennöinnin Båtvikin radalla maaliskuussa 2002, jolloin myös Kelan liikennepaikka lakkautettiin. Radalla säilyi neuvostoliittolainen kiskotus loppuun saakka. Båtvikin rata ja sen teollisuusraiteet purettiin syksyllä 2006, ja paikalla on jäljellä enää vain ratalinja. == Lähteet == == Aiheesta muualla == * Vaunut.org: Betoninen ajojohtopylväs Båtvikin radan varrella * Vaunut.org: Kuva Vr1-veturista vuodelta 2006 * Vaunut.org: Kuva A41-salonkivaunusta vuodelta 2006 Luokka:Kirkkonummen historia Luokka:Kirkkonummen liikenne Luokka:Suomen entiset rautatiet
Pörssikurssi

Pörssikurssi on pörssissä noteeratun arvopaperin tai hyödykkeen hinta. Pörssikurssia kutsutaan toisinaan noteeraukseksi. Pörssikurssi määräytyy toteutuneista kauppahinnoista. Kaupat toteutuvat tehtyjen osto- ja myyntitarjousten perusteella. Kysyntä ja tarjonta vaikuttavat siihen, millaisia tarjouksia tehdään ja mihin suuntaan kurssi kehittyy. Erilaisia kursseja ovat: * Osakekurssi, joka tarkoittaa erityisesti julkisesti noteeratun osakkeen (pörssiosakkeen) pörssikurssia. * Ostokurssi, joka tarkoittaa pörssikaupassa hintaa, jonka joku ostaja on tarjonnut, mutta kauppoja ei ole syntynyt. * Myyntikurssi, joka tarkoittaa pörssikaupassa hintaa, jonka joku myyjä on tarjonnut, mutta kauppoja ei ole syntynyt. == Lähteet == Luokka:Sijoittaminen
Kaipolan rata

Kaipolan rata on Suomen rataverkon rata Jämsän kaupungissa. Se erkanee Orivesi–Jyväskylä-radalta Jämsän rautatieasemalta ja jatkuu siitä Kaipolan kylään. Radalla on ainoastaan tavaraliikennettä. Luokka:Jämsän liikenne Luokka:Suomen rataverkko
River of Gods

River of Gods on Ian McDonaldin vuonna 2004 ilmestynyt tieteisromaani, joka sijoittuu vuoteen 2047 Intiaan. River of Gods on teknologinen singulariteetti -kirja, joka käsittelee tekoälyjä, nanotekniikkaa ja robotteja. Kirjassa käytetään termiä jumala (engl. god) kahdessa merkityksessä: Jumala ja vahva tekoäly. == Juoni == Kirjan tulevaisuudessa suuri osa maailmasta on kieltänyt vahvojen tekoälyjen (kirjassa engl. aeai) luomisen. Kirjan tapahtumat seuraavat Intiaa, joka on jättäytynyt ulkopuolelle kyseisestä laista. Laki tunnetaan nimellä Hamiltonin laki. Tietoverkoissa liikkuu tekoälyjä, joista osa on laillisia ja osa laittomia. Ylivahvat tekoälyt ovat laittomia, ja niiden poiskitkemiseksi on perustettu erillinen Krishna poliisi, jonka palveluksessa Mr. Nandha, kirjan eräs päähenkilöistä, työskentelee. Kirjan päähenkilöt ovat Lisa Durnau ja Thomas Lull, kumpikin maineikkaita tutkijoita. Tekoälytutkimuksesta tunnettu Lull vastustaa Hamiltonin lakia väittäen että tekoälyjen mahdollisesti aiheuttamat uhat on arvioitu väärin. Lull ja Durnau ajautuvat keskellä suurta salajuonta jonka taustapelaajina ovat mahtavat tekoälyt eli jumalat. == Vastaanotto == Kirja sai ilmestyessään hyvän vastaanoton. Se voitti vuonna 2004 BSFA-palkinnon (British Science Fiction Association). 2005 se sai Hugo-palkinnon ja Arthur C. Clarke-palkinnon. == Lähteet == Luokka:Brittiläiset tieteisromaanit Luokka:Kyberpunk-romaanit Luokka:Vuoden 2004 kirjat
Mariano Paredes

Mariano Paredes y Arrillaga (7. tammikuuta 1797 México - 7\. syyskuuta 1849 México) oli konservatiivinen meksikolainen kenraali ja maansa presidentti Meksikon–Yhdysvaltain sodan alkaessa vuonna 1846. Paredes nousi presidentiksi sotilasvallankaappauksella ja hoiti virkaa hieman yli puoli vuotta. Virkavalansa hän vannoi 4. tammikuuta 1846. Paredes luovutti asemansa varapresidentilleen Nicolas Bravolle 28. heinäkuuta 1846, jotta voisi johtaa armeijaansa rintamalla taistelussa yhdysvaltalaisia vastaan. Luokka:Meksikolaiset kenraalit Luokka:Meksikon presidentit Luokka:Vuonna 1797 syntyneet Luokka:Vuonna 1849 kuolleet
Merinätkelmä

Merinätkelmä (Lathyrus japonicus, syn. L. maritimus) on hernekasveihin kuuluva sinikukkainen monivuotinen ruohovartinen kasvi. == Ulkonäkö == Merinätkelmän rento ja kulmikas varsi voi kasvaa 80 senttimetriä pitkäksi. Lehdissä on kolmesta viiteen paria soikeita pikkulehdyköitä. Kukat ovat violetit, "purje" eli ylemmät terälehdet ovat tummempia kuin siivet ja venho. Kukat kasvavat 5-12 kukan terttuina. Palko ja lehdet muistuttavat puutarhahernettä, mutta palko ruskettuu jo varsin litteänä. Merinätkelmä on myrkyllinen.Luontoportti: Merinätkelmä (Lathyrus maritimus) Sitä on kuitenkin yleisesti käytetty karjan rehuna. Suomenlahden Ulkosaaret, SKS, 1996 s. 35–38. == Levinneisyys ja kasvupaikat == Merinätkelmää kasvaa Euroopan, Aasian ja Pohjois-Amerikan aurinkoisilla, hiekkaisilla merenrannoilla. Kasvista tunnetaan kaksi alalajia, subsp. japonicus ja lännenmerinätkelmä subsp. maritimus. Jälkimmäisestä on kaksi muunnosta, var. glaber ja var. pubescens, joita on kumpaakin tavattu Suomessa.http://www.ars-grin.gov/cgi-bin/npgs/html/taxon.pl?300299 == Lähteet == * === Viitteet === == Aiheesta muualla == *Pinkka, Lajintuntemuksen oppimisympäristö: Merinätkelmä (Lathyrus maritimus) *ITIS: Lathyrus japonicus *United States Department of Agriculture (USDA): Lathyrus japonicus *Flora of China: Lathyrus japonicus Luokka:Nätkelmät Luokka:Myrkylliset kasvit
Meklari

Meklari on kaupankäynnissä myyjän ja ostajan välinen välittäjä. Esimerkiksi pörssissä meklari on arvopapereiden osto- ja myyntitarjousten välittäjä. == Pörssimeklari == Meklari vastaanottaa asiakkailta toimeksiantoja, muokkaa niitä ja välittää ne pörssiin toteutettaviksi. Joissain tilanteissa meklari on suoraan yhteydessä asiakkaisiin ehdottaen toimeksiantoja. Yleensä meklarina toimiminen edellyttää ko. pörssin antamaa koulutusta kaupankäyntitavoista, -säännöistä sekä -järjestelmästä tai pörssin vastaavan tutkinnon suorittamista. Meklarin työn kuva on muuttunut radikaalisti viimeisten vuosikymmenten aikana. Perinteisesti meklari on ollut pörssitalossa välitysliikettä edustanut henkilö, jolla oli oikeus antaa pörssiin toimeksiantoja välittäjän nimissä (huutokaupankäynti). Kaupankäynnin siirtyessä tietojärjestelmiin meklari siirtyi vähitellen pois pörssitaloista ja hoiti viestinnän pörssin kanssa kaupankäyntijärjestelmän kautta. Pääosan toimeksiannoista meklari kuitenkin vastaanotti edelleen perinteisesti puhelimitse. Kaupankäynnin automatisoituessa meklarin työn osaksi on tullut yhä enemmän verkkopalveluista tai muilta välittäjiltä saapuvan toimeksiantovirran tarkkailu. Osa meklareista valvoo tällaisten toimeksiantojen välitystä pörssiin sekä suorittaa tarvittavat muokkaus- ja korjaustoimet. Toisaalta osa meklareista hoitaa perinteisemmällä mallilla paljon yhteydenpitoa vaativia instituutioasiakkaita. ==Katso myös== *Vakuutusmeklari *Huutokauppa ==Lähteet== == Aiheesta muualla == Luokka:Sijoittaminen Luokka:Talousalan ammatit Luokka:Velvoiteoikeus
TerveSuomi.fi

Terve Suomi -tutkimus tuottaa vuodesta 2022 lähtien ajankohtaista tietoa Suomessa asuvien aikuisten terveydestä, hyvinvoinnista ja palveluista sekä niissä tapahtuneista muutoksista ja tulevasta kehityksestä. Tutkimuksen avulla selvitetään myös koronaepidemian pitkäaikaisia vaikutuksia väestön terveyteen ja hyvinvointiin sekä muodostetaan hyvinvointialueiden tilannekuva. Tutkimusta koordinoi Terveyden ja hyvinvoinnin laitos (THL). == Aiheesta muualla == * Tervesuomi.fi Luokka:Terveyden ja hyvinvoinnin laitos Luokka:Lääketiede Luokka:Tiedesivustot Luokka:Suomalaiset yhteiskunnalliset verkkosivustot
SC Cambuur-Leeuwarden

SC Cambuur-Leeuwarden (aikaisemmin BVO Cambuur-Leeuwarden) on alankomaalainen Leeuwardenin kaupungissa pelaava jalkapalloseura. Se perustettiin 19. kesäkuuta 1964. Seura pelaa Alankomaiden toiseksi korkeimmalla sarjatasolla Eerste divisiessä. Ensimmäisen kerran se pelasi Eredivisiessä kaudella 1992–93 ja siltä kaudelta on myös seuran historian paras sijoitus 14. Edellisen kerran SC Cambuur on pelannut Eredivisiessä kaudella 1999–00, kunnes nousi kauden 2012–13 päätteeksi jälleen pääsarjaan Eerste Divisien voittajana. Joukkueen kotistadion on vuonna 1936 rakennettu Cambuurstadion, jonka seura myi talousvaikeuksissa vuonna 2006. Seuran logo on hollantilaisen aatelissuvun Camminghan vaakuna. Suvulla oli kartano lähellä Leeuwardenia. Vaakunasta tulevat myös joukkueen värit sininen ja keltainen. SC Cambuurin paikallisvastustaja ja perinteikäs kilpakumppani on Friisinmaan suurseura SC Heerenveen. ==Merkittäviä entisiä pelaajia== * Foeke Booy * Jan Bruin * Michael Mols * Jaap Stam ==Lähteet== * SC Cambuur-Leeuwardenin viralliset sivut * http://www.stadiumzone.net/ Cambuur-Leeuwarden, SC Luokka:Friisinmaa Luokka:Vuonna 1964 perustetut urheiluseurat
Käärmelahti

Käärmelahti (virallinen nimi Käärmetlahti) on maarekisterikylä ja taajama Kuopiossa entisen Maaningan kunnan alueella, Pohjois-Savossa. Paikkakunta sijaitsee Pienen Ruokoveden itärannalla kantatie 77:n eteläpuolella Maaningan kirkonkylältä kaakkoon. Käärmelahdesta matkaa Kuopion keskustaan on noin 36 kilometriä. Käärmelahdessa oli vuoden 2022 lopussa 676 asukasta ja asukkaiden keski-ikä oli 36 vuotta. Lähes koko Käärmelahden asuntokanta koostuu omakotitaloista. Käärmelahden asukasluku on kasvanut 23,6% vuodesta 2017 vuoteen 2022. Käärmelahdessa toimii alakoulu, Käärmelahden koulu, jonka yhteydessä toimii myös esikoulu ja päiväkoti. ==Lähteet== Luokka:Maaningan kylät Luokka:Kuopion taajamat
Varalan urheiluopisto

Varalan urheiluopisto on Tampereen Tahmelassa toimiva liikunta-alan oppilaitos, yritystilaisuuksien pitopaikka ja vapaa-ajan kurssikeskus. Se sijaitsee Pyynikinharjun ja Pyhäjärven maisemissa, muutaman kilometrin päässä kaupungin keskustasta. Varala on Suomen vanhin urheiluopisto. Sen perustivat opettajat Anna Lilja ja Anna Schreck vuonna 1909. Alkuperäisenä ajatuksena oli edistää naisten liikuntakasvatusta. Varala-nimen opisto sai perintönä tehtailija Henrik Liljeroosin vuonna 1892 rakennuttamalta kesähuvilalta, jonka hirret tuotiin Varalan kylästä Kangasalta. Opiston perustajat ostivat huvilan pysyväksi kurssipaikaksi muun muassa arkkitehti Wivi Lönnin kannustamana. Omistus siirtyi 15. toukokuuta 1909. Opiston toiminta laajeni. Huvila toimi yli kuusikymmentä vuotta alueen sydämenä. Vuonna 1971 taloon perustettiin Suomen ainoa liikuntamuseo. Huvila restauroitiin vuosina 2010–2011. ==Lähteet== *Varalan Urheiluopisto ===Viitteet=== ==Aiheesta muualla== *Elonet: Varala – naisten paratiisi (Aimo Jäderholmin dokumenttielokuva, 1947) * Varala, maamme ensimmäinen voimistelukoti, täyttää 30 vuotta, Aamulehti, 04.06.1939, nro 147, s. 17, Kansalliskirjaston digitaaliset aineistot Luokka:Suomen urheiluopistot Luokka:Tampereen oppilaitokset Luokka:Tampereen rakennukset ja rakennelmat Luokka:Tahmela
Viestintäyhdistys A&O

Turun seudun vapaiden seurakuntien viestintäyhdistys A&O; ry oli Turussa toimiva useiden seurakuntien, lähinnä niin kutsuttujen vapaiden suuntien yhteinen viestintäyhdistys, joka perustettiin vuonna 2000. Yhdistys julkaisi muun muassa A&O-lehte;ä sekä toimitti Viikon A ja O -ohjelmaa Radio Deillä. Toiminta rahoitettiin A&O-lehden; mainostuloilla sekä lahjoituksilla. Suurin osa yhdistyksessä tehtävästä työstä oli vapaaehtoisten varassa, ainoa kokopäiväisesti palkattu henkilö oli toiminnanjohtaja Ari Vehosmaa. Yhdistyksen jäsenseurakuntina olivat Auranmaan Helluntaiseurakunta, Elämän Sana, Kaarinan Kotikirkko, Kristillinen seurakunta Uusipesula, Naantalin Helluntaiseurakunta, Paraisten Vapaaseurakunta Kotisatama, Raision vapaaseurakunta, Svenska Friförsamlingen i Åbo, Turun Adventtiseurakunta, Turun Baptistiseurakunta, Turun Helluntaiseurakunta, Turun Kotikirkko, Turun metodistiseurakunta Silta, Turun vapaaseurakunta Hope, Varissuon vapaaseurakunta sekä Åbo Svenska metodistförsamling. == Lähteet == Luokka:Suomalaiset kristilliset järjestöt
Hans-Peter Briegel

thumb|upright|Briegel vuonna 2012 Hans-Peter Briegel (s. 11. lokakuuta 1955 Rodenbach, Länsi-Saksa) on entinen saksalainen jalkapalloilija ja myöhempi valmentaja ja manageri. Puolustajana pelannut Briegel saavutti maajoukkueessa Euroopan mestaruuden sekä kaksi MM-hopeaa. Hän pelasi Länsi-Saksan maajoukkueessa 72 maaottelua ja teki niissä neljä maalia vuosina 1979–1986. Briegel aloitti yleisurheilun parissa. Pituushypyssä hänen ennätyksekseen jäi 750 cm ja hän menestyi myös kolmiloikassa. Hans-Peter pyrki kymmenottelijaksi, mutta heikkous keihäänheitossa ja korkeushypyssä ajoi hänet lajivaihtoon. 17-vuotiaana hän liittyi lähellä Kaiserslauternia sijaitsevan kotikaupunkinsa joukkueeseen SV Rodenbachiin. Briegel toimi viimeksi turkkilaisen pääsarjajoukkue Ankaragücün valmentajana ennen kuin jätti paikkansa. == Saavutuksia ja palkintoja == * EM-kisoissa 1980 (kultaa) ja 1984 * MM-kisoissa 1982 (hopeaa) ja 1986 (hopeaa) * Serie A -mestaruus (1984-85) * Saksan vuoden jalkapalloilija 1985 == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1955 syntyneet Luokka:Elävät henkilöt Luokka:Jalkapallon Euroopan mestarit
Erik Norman Svendsen

Erik Norman Svendsen (s. 27. tammikuuta 1941) on evankelis-luterilaisen Tanskan kansankirkon pappi. Hän on toiminut vuodesta 1992 Kööpenhaminan hiippakunnan piispana. Efterslægtselskabets Skolesta valmistuttuaan Svendsen lähti teologian opintoihin, jotka johtivat menestyksekkääseen kirkolliseen uraan. Hän pääsi myös uskonnonopettajaksi vanhaan kouluunsa. Svendsenistä tuli vuonna 2006 Dannebrogin ritarikunnan ensimmäisen asteen komentaja. Vuonna 2008 hänestä tuli kuningasperheen pappi. Luokka:Tanskalaiset papit Luokka:Vuonna 1941 syntyneet Luokka:Elävät henkilöt Luokka:Tanskalaiset piispat
A&O

A&O; voi tarkoittaa ainakin seuraavia: * A ja O, alfa ja oomega * A&O;, avoin oppimisympäristö * Viestintäyhdistys A&O; * A&O;, alun perin ASO, suomalainen vähittäiskauppaketju 1955–1978.
Hans Ludvig Martensen

Hans Ludvig Martensen (7. elokuuta 1927 Kööpenhamina – 13. maaliskuuta 2012) oli jesuiittoihin kuulunut roomalaiskatolinen piispa. Hänet vihittiin papiksi 15. elokuuta 1956 ja nimitettiin Kööpenhaminan hiippakunnan johtoon 22. maaliskuuta 1965. Piispaksi vihkiminen seurasi 16. toukokuuta. Pääkonsekraattorina toimi Johannes Theodor Suhr, jota avustivat John Willem Nicolaysen Gran ja Paul Verschuren.Catholic-Hierarchy.org: Bishop Hans Ludvig Martensen, S.J. Martensen osallistui Vatikaanin toiseen kirkolliskokoukseen. Hän erosi tehtävistään Kööpenhaminan piispana 22. maaliskuuta 1995, ja häntä seurasi Czeslaw Kozon.Catholic-Hierarchy.org: Diocese of København {Copenhagen} == Lähteet == Luokka:Tanskalaiset papit Luokka:Tanskan katoliset piispat Luokka:Jesuiitat Luokka:Vuonna 1927 syntyneet Luokka:Vuonna 2012 kuolleet
Czeslaw Kozon

thumb|Czeslaw Kozon, 2013. Czeslaw Kozon (s. 17. marraskuuta 1951 Idestrup, Falster, Tanska) on kansallisuudeltaan tanskalainen, etniseltä taustaltaan puolalainen pappi. Hän seurasi vuonna 1995 jesuiitta Hans Ludvig Martensenia Kööpenhaminan katolisen hiippakunnan piispana. Kozon sai pappisvihkimyksensä 6. tammikuuta 1979. == Aiheesta muualla == * Catholic-hierarchy.org: Bishop Czeslaw Kozon Luokka:Tanskan katoliset piispat Luokka:Tanskalaiset papit Luokka:Vuonna 1951 syntyneet Luokka:Elävät henkilöt
Qemal Stafa (stadion)

thumb|Qemal Stafa -stadion Qemal Stafa on Tiranassa sijaitseva Albanian suurin urheilustadion. Stadionin katsojakapasiteetti on 19 600http://www.worldstadiums.com/europe/countries/albania.shtml . Qemal Stafa toimii Albanian jalkapallomaajoukkueen sekä tiranalaisten seurajoukkueitten KF Tirananhttp://www.betstudy.com/soccer-stats/teams/kf-tirana/ , Dinamo Tirananhttp://www.betstudy.com/soccer-stats/teams/dinamo-tirana/ ja Partizani Tirananhttp://www.betstudy.com/soccer-stats/teams/kf-partizani-tirana/ kotikenttänä. Stadion on nimetty Albanian kommunistisen puolueen perustajan Qemal Stafan mukaan. ==Lähteet== Luokka:Albanian jalkapallostadionit Luokka:Tiranan urheilu
Georg Eder

Georg Eder (6. maaliskuuta 1928 Mattsee – 19. syyskuuta 2015 Mattsee) oli katolisen kirkon itävaltalainen pappi. Hän sai pappisvihkimyksensä 15. heinäkuuta 1956 ja toimi Salzburgin arkkipiispana vuosina 1989–2002. Ederiä edelsi arkkipiispana Karl Berg ja seurasi Alois Kothgasser. ==Lähteet== *Catholic-hierarchy.org: Archbishop Georg Eder ===Viitteet=== Luokka:Katoliset arkkipiispat Luokka:Itävaltalaiset papit Luokka:Salzburgin historia Luokka:Vuonna 1928 syntyneet Luokka:Vuonna 2015 kuolleet
Alois Kothgasser

Alois Kothgasser (29. toukokuuta 1937 – 22. helmikuuta 2024) oli itävaltalainen salesiaani. Hänet vihittiin katoliseksi papiksi 9. helmikuuta 1964 ja piispaksi 23. marraskuuta 1997. Hän toimi Innsbruckin piispana (1997–2002) ja Salzburgin arkkipiispana (2003–2013). == Lähteet == == Aiheesta muualla == * Catholic-hierarchy.org: Archbishop Alois Kothgasser, S.D.B. Luokka:Katoliset arkkipiispat Luokka:Itävaltalaiset papit Luokka:Vuonna 1937 syntyneet Luokka:Vuonna 2024 kuolleet
Armend Dallku

Armend Dallku (s. 16. kesäkuuta 1983 Vushtrri, Kosovohttp://www.tifozatkuqezi.com/sporti-skuadra.php?id=25) on albanialainen jalkapalloilija, pelipaikaltaan puolustaja. Hän edustaa Ukrainan pääsarjassa pelaavaa Vorskla Pultavaa. Kosovon albaani Dallku on aikaisemmin pelannut kosovolaisissa Kosova Vushtrrissa ja Prištinassa sekä albanialaisessa Elbasanissa ennen siirtymistään nykyiseen seuraansa vuonna 2005http://www.national-football-teams.com/v2/player.php?id=10416. Dallku kuuluu myös Albanian A-maajoukkueen miehistöönhttp://www.fshf.org/eng/players.html . == Lähteet == Luokka:Albanialaiset jalkapalloilijat Luokka:Kosovolaiset jalkapalloilijat Luokka:Vuonna 1983 syntyneet Luokka:Elävät henkilöt
Thomas Ambrose Tschoepe

Thomas Ambrose Tschoepe (17. joulukuuta 1915 Pilot Point – 24. tammikuuta 2009) oli yhdysvaltalainen roomalaiskatolinen piispa. Hänet vihittiin papiksi Dallasin hiippakuntaan 30. toukokuuta 1943 ja nimitettiin San Angelon hiippakunnan johtoon 12. tammikuuta 1966. Piispaksi vihkiminen seurasi 9. maaliskuuta. Pääkonsekraattorina toimi Thomas Kiely Gorman, jota avustivat Leo Aloysius Pursley ja Lawrence Michael De Falco.Catholic-Hierarchy.org: Bishop Thomas Ambrose Tschoepe 27\. elokuuta 1969 Tschoepe sai nimityksen Dallasin piispaksi, jonka virkaan hänet asetettiin 29. lokakuuta. Hän jäi eläkkeelle 14. heinäkuuta 1990. == Lähteet == Luokka:Yhdysvaltalaiset katoliset piispat Luokka:Vuonna 1915 syntyneet Luokka:Vuonna 2009 kuolleet
Charles Caruana

Charles Caruana (9. lokakuuta 1932 Gibraltar – 1. lokakuuta 2010 Gibraltar) oli katolinen kirkonmies, joka sai vihkimyksen papiksi 24. toukokuuta 1959 ja piispaksi 24. toukokuuta 1998. Hänestä tuli Gibraltarin hiippakunnan piispa vuonna 1998 Bernard Patrick Devlinin vetäydyttyä. == Lähteet == == Aiheesta muualla == * Catholic-hierarchy.org: Bishop Charles Caruana Luokka:Katoliset piispat Luokka:Gibraltarilaiset henkilöt Luokka:Vuonna 1932 syntyneet Luokka:Vuonna 2010 kuolleet
Vučitrn

Vushtrri eli Vushtrria, serbiaksi Vučitrn (Вучитрн), on kaupunki ja kunta pohjoiseen Kosovossa. Kunta koostuu 66 kylästä ja sen pinta-ala on 344 neliökilometriä. Kunnan arvioitu asukasluku oli vuonna 2020 noin 75 200 asukasta joista albaaneita 95 prosenttia. Noin 4 000 serbiä asuu pääasiassa Gojbuljen, Pruluzjen ja Gracen kylässä. Banjskan/Bajskën väestö on sekoitus albaaneita ja serbejä. Muita kansallisuuksia ovat Kosovon turkkilaiset, romanit, aškaalit, egyptiläiset ja tšerkessit. Kunnassa harjoitetaan pääasiassa maataloutta. Työttömyysprosentti on noin 80. Suurin työllistäjä on kunta. Maaliskuussa 2004 kunnassa oli suuria mellakoita, joissa tuhoutui 72 aškaalien taloa. Vushtrrista on lähtöisin jalkapalloilija Shefki Kuqi. Vushtrria kuuluu Mitrovican piirin. ==Lähteet== * http://www.osce.org/documents/mik/2008/04/1207_en.pdf (huhtikuu 2008) Luokka:Kosovon kaupungit Luokka:Kosovon kunnat
Bernard Patrick Devlin

Bernard Patrick Devlin (10. maaliskuuta 1921 – 15. joulukuuta 2010Gibraltar Chronicle ) oli katolinen kirkonmies. Hän syntyi Irlannissa, mutta asettui toisen maailmansodan jälkeen Gibraltarille.A Short History of the Diocese of Gibraltar Devlin vihittiin papiksi 9. joulukuuta 1945 ja piispaksi 6. tammikuuta 1985. Hän toimi Gibraltarin hiippakunnan piispana vuodesta 1985, kunnes vetäytyi 14. helmikuuta 1998, hieman ennen 77-vuotispäiväänsä. Häntä seurasi Gibraltarilla syntynyt Charles Caruana. == Lähteet == == Aiheesta muualla == * Catholic-hierarchy.org: Bishop Bernard Patrick Devlin Luokka:Katoliset piispat Luokka:Irlantilaiset papit Luokka:Vuonna 1921 syntyneet Luokka:Vuonna 2010 kuolleet
Pohjois-Korean jalkapallomaajoukkue

Pohjois-Korean jalkapallomaajoukkue edustaa Korean demokraattista kansantasavaltaa jalkapallon miesten maajoukkuekilpailuissa. Se toimii Korean demokraattisen tasavallan jalkapalloliiton alaisuudessa. Pohjois-Korea on selviytynyt kaksi kertaa MM-kilpailujen lopputurnaukseen. Englannin MM- kilpailuissa 1966 se hävisi ensin Neuvostoliitolle 0–3 ja pelasi Chilen kanssa 1–1-tasapelin. Alkulohkon päätösottelussaan Pohjois-Korea voitti yllättäen Italian Pak Doo-Ikin maalilla 1–0 selviytyen jatkoon. Se johti puolivälieräottelua Portugalia vastaan jo 3–0, mutta hävisi lopulta 3–5. Pohjois-Korea oli ensimmäinen Aasian edustaja, joka selviytyi MM-kilpailuissa alkulohkosta jatkoon. Toisen kerran Pohjois-Korea esiintyi MM- lopputurnauksessa Etelä-Afrikan kisoissa 2010. Se hävisi Brasilialle 1–2, Portugalille 0–7 ja Norsunluurannikolle 0–3 karsiutuen jatkosta alkulohkon jälkeen. Aasian mestaruuskilpailujen lopputurnaukseen Pohjois-Korea on selviytynyt kaksi kertaa. Parhaimmillaan se on sijoittunut neljänneksi Kuwaitissa 1980. ==Arvokisat== ===Maailmanmestaruuskilpailut=== *1930–1962 – Ei osallistunut *1966 – Puolivälierissä *1970 – Vetäytyi karsinnoista *1974 – Ei selviytynyt karsinnoista *1978 – Vetäytyi karsinnoista *1982–1994 – Ei selviytynyt karsinnoista *1998 – Ei osallistunut *2002 – Ei osallistunut *2006 – Ei selviytynyt karsinnoista *2010 – Lohkovaiheessa *2014 – Ei selviytynyt karsinnoista *2018 – Ei selviytynyt karsinnoista ===Aasian- mestaruuskilpailut=== * 1956–1972 – Ei osallistunut * 1976 – Vetäytyi karsintojen jälkeen * 1980 – 4. sija * 1984 – Ei osallistunut * 1988 – Ei selviytynyt karsinnoista * 1992 – 1. kierros * 1996 – Ei osallistunut * 2000 – Ei selviytynyt karsinnoista * 2004 – Ei selviytynyt karsinnoista * 2007 – Ei osallistunut * 2011 – 1. kierros * 2015 – 1. kierros * 2019 – ===AFC Challenge Cup=== Lähde: RSSSF * 2006 – Ei osallistunut * 2008 – 3. sija * 2010 – 1. sija * 2012 – 1. sija * 2014 – Ei osallistunut ===Itä-Aasian-mestaruuskilpailut=== Lähde: RSSSF * 2003 – Vetäytyi * 2005 – 3. sija * 2008 – 4. sija * 2010 – EI selviytynyt karsinnoista * 2013 – EI selviytynyt karsinnoista * 2015 – 3. sija == Lähteet == Luokka:Jalkapallomaajoukkueet Maajoukkue
Windsor Park

Windsor Park on Belfastissa, Pohjois-Irlannissa sijaitseva jalkapallostadion. Se on Pohjois-Irlannin maajoukkueen sekä seurajoukkue Linfieldin kotistadion. Stadionilla pelataan myös Pohjois-Irlannin cup- ja liigacup-finaalit. Stadion on rakennettu vuonna 1905. Katsojakapasiteetti on 18 500. == Lähteet == Luokka:Pohjois-Irlannin jalkapallostadionit
Simon Ntamwana

Simon Ntamwana (s. 3. kesäkuuta 1946) on 24. maaliskuuta 1974 vihitty katolinen pappi Burundista. Hän toimi Bujumburan piispana vuosina 1989–1997 ja on sitten ollut vuodesta 1997 Gitegan arkkipiispa. ==Aiheesta muualla== *Catholic-Hierarchy.org: Archbishop Simon Ntamwana Luokka:Katoliset arkkipiispat Luokka:Burundilaiset papit Luokka:Vuonna 1946 syntyneet Luokka:Elävät henkilöt
Zac Farro

Zachary Wayne ”Zac” Farro (s. 4. kesäkuuta 1990 Franklin, Tennessee) on Paramore-yhtyeen rumpali ja HalfNoise-yhtyeen perustaja. Zac aloitti rumpujen soiton 9-vuotiaana. Hänen musiikilliset esikuvansa ovat olleet Dave Grohl, William Goldsmith ja Riley Breckenridge. Farro syntyi Voorheesissä, New Jerseyn osavaltiossa, Janine ja Wayne Farron kolmanneksi lapseksi. Zacilla on kolme veljeä (kaksi isoveljeä, Nate ja Josh, ja yksi pikkuveli Jonathan) sekä yksi pikkusisko Isabelle. Hänen vanhemmillaan oli ravintola, jossa Zac on auttaut sisarustensa ja bändikaverinsa Hayley Williamssin kanssa. Farrojen vanhemmat erosivat vuonna 2008. Zacilla ja hänen veljellään Joshilla, joka soittaa kitaraa Paramore-bändissä, oli yhteinen bändi nimeltä Rainbow. Veljekset tapasivat Hayley Williamsin yksityisopetuksessa 2000-luvun alkupuolella ja he kaikki huomasivat, kuinka hyvin sopisivat soittamaan yhteen. Bändi perustettiinkin pian vuonna 2004 ja se on saavuttanut maailmanlaajuisen suosion. Joulukuussa 2010 Zac Farro jätti Paramore-yhtyeen yhdessä veljensä kanssa. Hän palasi yhtyeeseen vuonna 2017. Farro voitti ensimmäiset Grammy-palkintonsa vuonna 2024, kun Paramoren albumi This Is Why valittiin parhaaksi rock-albumiksi ja sen samanniminen kappale parhaaksi vaihtoehtomusiikkiesitykseksi. == Lähteet == == Aiheesta muualla == *Paramoren kotisivut *Paramoren suomalaiset fanisivut Luokka:Yhdysvaltalaiset rumpalit Luokka:Paramore Luokka:Vuonna 1990 syntyneet Luokka:Elävät henkilöt Luokka:Grammy-palkinnon saajat
Julius Riyadi Darmaatmadja

Julius Riyadi Darmaatmadja (s. 20. joulukuuta 1934) on indonesialainen roomalaiskatolinen arkkipiispa ja kardinaali. Hänet vihki jesuiittojen papiksi Justinus Darmojuwono 18. joulukuuta 1969. Hän sai nimityksen Semarangin arkkihiippakunnan arkkipiispaksi 19. helmikuuta 1983, ja hänet vihittiin piispaksi 29. kesäkuuta. Pääkonsekraattorina toimi Darmojuwono, jota avustivat Francis Xavier Sudartanta Hadisumarta ja Leo Soekoto.Catholic-Hierarchy.org: Julius Riyadi Cardinal Darmaatmadja, S.J. Darmaatmadja nimitettiin Indonesian sotilaspiispaksi 28. huhtikuuta 1984. Hänet ylennettiin kardinaaliksi 26. marraskuuta 1994, jolloin hän sai nimityksen Sacro Cuore di Marian kardinaalipapiksi. Hänet nimitettiin Jakartan arkkipiispaksi 11. tammikuuta 1996, ja hän toimi lisäksi yhä myös sotilaspiispana, kunnes erosi tästä tehtävästä 2. tammikuuta 2006. Hän jäi eläkkeelle Jakartan arkkipiispan tehtävistä 28. kesäkuuta 2010. Darmaatmadja osallistui vuoden 2005 konklaavin. ==Lähteet== Luokka:Indonesialaiset kardinaalit Luokka:Katoliset arkkipiispat Luokka:Vuonna 1934 syntyneet Luokka:Elävät henkilöt
Silkkiuikut

Silkkiuikut (Podiceps) on uikkujen heimoon kuuluva lintusuku. == Silkkiuikkuihin (Podiceps) kuuluvat lajit == *Andienuikku (Podiceps andinus)† *Hopeauikku (Podiceps occipitalis) *Huppu-uikku (Podiceps gallardoi) *Härkälintu (Podiceps grisegena) *Isouikku (Podiceps major) *Junininuikku (Podiceps taczanowskii) *Mustakaulauikku (Podiceps nigricollis) *Mustakurkku- uikku (Podiceps auritus) *Silkkiuikku (Podiceps cristatus) == Lähteet == * ===Viitteet=== Luokka:Uikkulinnut
Josh Farro

Joshua Neil "Josh" Farro (s. 29. syyskuuta 1987 Voorhees, New Jersey) on entinen Paramore-yhtyeen kitaristi. Hänen musiikilliset esikuvansa ovat olleet Jimmy Eat World, Sunny Day Real Estate, Death Cab for Cutie, John Mayer ja James Taylor. Josh ja Hayley Williams sävelsivät ja sanoittivat yhdessä suurimman osan Paramoren kappaleista. Josh soittaa yleensä Fender Telecaster sekä Gibson Les Paul -mallisilla kitaroilla. == Yksityiselämä == Farro syntyi Voorheesissä, New Jerseyn osavaltiossa. Joshilla on kolme veljeä (isoveli Nate ja kaksi pikkuveljeä, Zachary ja Jonathan) sekä yksi pikkusisko Isabelle. Hänen vanhemmillaan oli ravintola, jossa Josh on auttanut sisarustensa ja bändikaverinsa Hayley Williamsin kanssa. Hänen vanhempansa erosivat vuonna 2008. Josh seurusteli taannoin bändikaverinsa Hayley Williamsin kanssa muutaman vuoden. He erosivat bändin tulevaisuuden takia. Ero vaikutti kuitenkin koko bändiin ja Paramore oli lähellä hajota. Loppuvuodesta 2009 Josh kihlautui tyttöystävänsä Jenna Lee Ricen kanssa. Helmikuussa 2010 Farro ilmoitti jäävänsä pois alkavalta kiertueelta tulevien häiden järjestelyn takia, jotka pidettiin 3. huhtikuuta 2010. Paramoressa soittavan Taylor Yorkin veli Justin York paikkasi Farroa kiertueen ajan. == Ura == Hänellä ja veljellään Zac Farrolla oli yhteinen bändi nimeltä Rainbow. Veljekset tapasivat 2000-luvun alussa Hayley Williamsin yksityisopetuksessa ja he kaikki huomasivat, kuinka hyvin sopisivat soittamaan yhteen. Bändi perustettiinkin pian vuonna 2004 ja se on saavuttanut maailmanlaajuisen suosion. Joulukuussa 2010 hän jätti Paramore -yhtyeen yhdessä veljensä kanssa. Nykyään Josh soittaa kitaraa veljensä Zacin kanssa heidän uudessa bändissään Novel Americanissa. == Lähteet == == Aiheesta muualla == *Paramoren suomalainen fanisivu Luokka:Yhdysvaltalaiset kitaristit Luokka:Paramore Luokka:Vuonna 1987 syntyneet Luokka:Elävät henkilöt
Jeremy Davis

Jeremy Clayton Davis (8. helmikuuta 1985 Franklin, Tennessee) on soittanut Paramore-yhtyeen basistina vuoteen 2015 saakka. Hän syntyi North Little Rockissa, Arkansasin osavaltiossa, mutta asuu nykyään Franklinissa, Tennesseessä. Davis on soittanut bassoa 11-vuotiaasta asti. Hänen musiikilliset esikuvansa ovat Victor Wooten ja Marcus Miller. Davis osaa soittaa myös akustista kitaraa. Davis oli Paramore-yhtyeen vanhin jäsen. == Yksityiselämä == Davis valmistui lukiosta vuonna 2004 ja oli Paramoren ainoa jäsen, joka kävi oikean lukion e-lukion sijaan. Davis on tapaillut muun muassa laulaja Jesse Leetä. Davis tapasi näyttelijä Kathryn Camseyn Isossa- Britanniassa ollessaan kiertueella. Camsey nähdään myös Paramoren musiikkivideolla Playing God. Davis ja Camsey avioituivat Las Vegasissa, Nevadassa 30. syyskuuta 2011. == Lähteet == == Aiheesta muualla == Luokka:Yhdysvaltalaiset basistit Luokka:Paramore Luokka:Vuonna 1985 syntyneet Luokka:Elävät henkilöt
Kirjonokkauikut

Kirjonokkauikut (Podilymbus) on uikkujen heimoon kuuluva lintusuku. == Kirjonokkauikkuihin (Podilymbus) kuuluvat lajit == * Atitlaninuikku (Podilymbus gigas) † * Paksunokkauikku (Podilymbus podiceps) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) ===Viitteet=== Luokka:Uikkulinnut
Pitkäkaulauikut

Pitkäkaulauikut (Aechmophorus) on uikkujen heimoon kuuluva lintusuku. == Pitkäkaulauikkuihin (Aechmophorus) kuuluvia lajeja == * Meksikonuikku (Aechmophorus clarkii) * Pitkäkaulauikku (Aechmophorus occidentalis) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Uikkulinnut
Martin Stocklasa

Martin Stocklasa (s. 29. toukokuuta 1979) on liechtensteinilainen entinen jalkapalloilija, pelipaikaltaan puolustaja. Stocklasa aloitti ammattilaisuransa Sveitsin sarjassa pelaavassa liechtensteinilaisjoukkueessa FC Vaduzissa vuonna 1997, mistä siirtyi vuonna 1999 FC Zürichiin. Koko kauden 2000–2001 hän oli lainassa toisessa sveitsiläiseurassa SC Kriensissä, mistä palasi vielä vuodeksi Zürichiin ennen siirtymistään takaisin Vaduziin. Vaduzissa Stocklasa pelasi kaikkiaan neljän kauden ajan ennen siirtoaan Saksan kolmanneksi korkeimmalle sarjatasolle Regionalliga Nordiin Dynamo Dresdenin riveihin. Hän siirtyi pelaamaan kesällä 2008 SV Riediin. Vuonna 2011 hän siirtyi FC St. Galleniin, jossa hän lopetti uransa kesäkuussa 2014. Stocklasa kuului Liechtensteinin maajoukkueen vakiomiehistöön yli kymmenen vuoden ajan ja toimi joukkueen kapteenina. Hän debytoi maajoukkueessa elokuussa 1996 MM- karsintaottelussa Irlannin tasavaltaa vastaan. Stocklasa on 192 senttimetriä pitkä ja painaa 90 kilogrammaa. Hänen veljensä Michael on niin ikään Liechtensteinin maajoukkuepelaaja. == Saavutukset == * Liechtensteinin Cupin voitto 1998, 1999, 2003, 2004, 2005, 2006 * Sveitsin Cupin voitto 2000 * Challenge Liigan voitto 2012 == Lähteet == * Henkilökuva Liechtensteinin jalkapalloliiton sivuilla * http://www.fussballdaten.de/spieler/stocklasamartin/ * BBC Sport: Bend it like Stocklasa === Viitteet === Luokka:Liechtensteinilaiset jalkapalloilijat Luokka:Vuonna 1979 syntyneet Luokka:Elävät henkilöt
Titicacanuikut

Titicacanuikut, aikaisemmalta nimeltään rollanduikut (Rollandia) on uikkujen heimoon kuuluva lintusuku. == Lajit == * Titicacanuikku (Rollandia microptera) * Valkotöyhtöuikku (Rollandia rolland) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Uikkulinnut
Australaasianuikut

Australaasianuikut (Poliocephalus) on uikkujen heimoon kuuluva lintusuku. Lajien päälakihöyhenet ovat ohuet ja pitkän jouhimaiset. == Lajit == * Mustaniskauikku (Poliocephalus poliocephalus) * Uudenseelanninuikku (Poliocephalus rufopectus) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Uikkulinnut
FK Vardar

Vardar on jalkapalloseura Pohjois-Makedonian pääkaupungista Skopjesta. Se pelaa maansa pääsarjassa. Vardar on Pohjois-Makedonian menestynein jalkapalloseura. == Historia == Vuonna 1947 perustetun seuran menestyksekkäin kausi ajoittui 1980-luvun loppuun. Nuori joukkue Darko Pančevin sekä muiden muassa Ilija Najdovskin, Dragan Kanatlarovskin, Cedomir Janevskin ja Vujadin Stanojkovicin johdolla voitti kaudella 1986/1987 silloisen Jugoslavian mestaruuden ensimmäisenä ja ainoana pohjoismakedonialaisjoukkueena. Sittemmin mestaruus kuitenkin otettiin joukkueelta pois ja annettiin lopulta oikeudenkäynnin kautta belgradilaiselle Partizanille, joka alun perin lähti kauteen kuuden miinuspisteen asemsta. Vardar kuitenkin pääsi Jugoslavian edustajana eurokentille. Jugoslavian hajottua Vardar hallitsi aluksi melko ylivoimaiseen tapaan Pohjois-Makedonian pääsarjaa ja voitti kolme peräkkäistä mestaruutta ja kaksi cup-titteliä. Sittemmin suorituksen heikkenivät ja Vardar jäi monena vuotena kokonaan kärkisijojen ulkopuolelle. Gjoko Hadzievskin tultua valmentajaksi Vardar nousi pitkän kuivan kauden jälkeen takaisin kärkitaistoon ja voitti liigamesteruudet vuosina 2002 ja 2003. == Saavutukset == * Jugoslavian mestaruus 1987/89 * Jugoslavian cupin voitto 1960/61 * Pohjois-Makedonian mestaruus 1992/93, 1993/94, 1994/95, 2001/02 ja 2002/03 * Makedonian cupin voitto 1992/93, 1994/94, 1997/98, 1998/99 ja 2006/07 == Aiheesta muualla == * Virallinen sivu * Kannattajien sivusto Vardar Luokka:Skopjen urheilu Luokka:Vuonna 1947 perustetut urheiluseurat
Juan Sandoval Íñiguez

Juan Sandoval Íñiguez (s. 28. maaliskuuta 1933) on meksikolainen kardinaali. Hän sai vihkimyksensä katoliseksi papiksi 27. lokakuuta 1957 ja piispaksi 30. huhtikuuta 1988. Hän on ollut kardinaali vuodesta 1994, ja siten hän osallistui vuoden 2005 konklaaviin. Sandoval Íñiguez nousi vuonna 1994 Guadalajaran arkkipiispaksi edeltäjänsä Juan Jesús Posadas Ocampon kuoltua. ==Aiheesta muualla== *Catholic-hierarchy.org: Juan Cardinal Sandoval Íñiguez Luokka:Meksikolaiset kardinaalit Luokka:Katoliset arkkipiispat Luokka:Vuonna 1933 syntyneet Luokka:Elävät henkilöt
Juan Jesús Posadas Ocampo

Juan Jesús Posadas Ocampo (11. marraskuuta 1926 – 24. toukokuuta 1993) oli meksikolainen kirkonmies. Hän sai katolisen vihkimyksensä papiksi vuonna 1950 ja sitten piispaksi 1970. Hän oli Guadalajaran arkkipiispana vuodesta 1987. 28\. kesäkuuta 1991 Posadas Ocamposta tehtiin kardinaali. Hän kuoli selvittämättömän ampumavälikohtauksen uhrina 1993.http://wais.stanford.edu/Mexico/mexico_murderofcardinaljuanjesusposadasocampo6603.html Hänen seuraajakseen Guadalajaran arkkipiispana astui vuonna 1994 Juan Sandoval Íñiguez. == Lähteet == ==Aiheesta muualla== *Catholic-hierarchy.org: Juan Jesús Cardinal Posadas Ocampo Luokka:Meksikolaiset kardinaalit Luokka:Katoliset arkkipiispat Luokka:Meksikolaiset henkirikosten uhrit Luokka:Vuonna 1926 syntyneet Luokka:Vuonna 1993 kuolleet
Sickening Horror

Sickening Horror on kreikkalainen teknistä death metallia sekä progressiivista metallia soittava yhtye. Yhtye tunnetaan ehkä parhaiten sen entisestä rumpalista George Kolliasista, joka erosi yhtyeestä liityttyään yhdysvaltalaiseen death metal -yhtyeeseen Nile. Yhtyeen ensimmäinen albumi When Landscapes Bled Backwards julkaistiin 25. päivä kesäkuuta 2007. == Historia == Yhtyeen perustivat Ateenassa vuonna 2002 George Antipatis, Ilias Daras ja George Kollias. Aluksi yhtye soitti enimmäkseen pelkkää teknistä death metallia ja julkaisi vuonna 2003 ensimmäisen demonsa. Juuri niihin aikoihin George Bokos soitti yhtyeessä kakkoskitaraa, mutta vain vähän aikaa. Vähitellen yhtyeen kehittyessä musiikissa oli jo kuultavissa pieniä kokeellisen black metallin sekä jazzmusiikin vivahteita. Vuonna 2007 yhtye julkaisi ensimmäisen albuminsa When Landscapes Bled Backwards. George Kollias erosi Sickening Horrorista vuonna 2007, mutta yhtye päätti kuitenkin jatkaa ilman häntä, ja jo saman vuoden elokuussa saatiin uusi rumpali Jose Theodorakis. Yhtyeen toinen studioalbumi The Dead End Experiment julkaistiin 21. elokuuta vuonna 2009. == Jäsenet == * Ilias Daras – bassokitara (2002–), kosketinsoitin (2002–2011) * George Antipatis – laulu, kitara (2002–) * Andreas Karayiannis – kitara (2009–) * Vasilis Antipatis – rummut (2010–) === Entiset jäsenet === * George Kollias – rummut (2002–2007) * Giorgos Bokos – kitara (2003) * John Hades – rummut (2008–2009) * Alex Zachos – rummut (2009–2010) == Diskografia == === Studioalbumit === * * * * === Demot === * ==Lähteet== * * Virallinen kotisivu == Aiheesta muualla == * Virallinen kotisivu Luokka:Kreikkalaiset tekniset death metal -yhtyeet
Latexxx Teens

Latexxx Teens (Tunnettu myös lyhenteellä LXT) on italialainen industrial metal -yhtye, joka on perustettu vuoden 2003 aikoihin. Yhtyeen ensimmäinen EP levy, Latex (de)Generation ilmeistyi vuonna 2004 ja se sisälsi 5 kappaletta. Bändin rumpali, Angel lähti bändistä erimielisyyksien takia ja hänen tilalleen pistettiin rumpukone ja bändin basisti Joseph vaihdettiin Plastik Poison 69:iin. Joseph soittaa nykyään My Sixth Shadow nimisessä goottimetallia soittavassa bändissä. Vähän ennen kuin bändin toinen albumi ilmestyi, uusi kitaristi La Nuit liittyi bändiin. Seuraava levy, joka on myös EP albumi, Moloko & Ultra-Violence ilmestyi vuonna 2006. Vuoden 2008 alussa Plastik Poison 69 poistui bändistä, jolloin Icy X siirtyi bassoon ja Kami Plastik liittyi bändiin kitaristiksi. Bändin viimeisin albumi, Death Club Entertainment ilmestyi 31 päivä lokakuuta, vuonna 2008. == Diskografia == === Studioalbumit === * * === EP:t === * * * == Aiheesta muualla == * Viralliset kotisivut * Latexxx Teens MySpace * Latexxx Teens MySpace fanisivut * Decadance Records -levy-yhtiön sivu * Latexxx Teens Last.fm Luokka:Italialaiset metalliyhtyeet Luokka:Industrial metal -yhtyeet
HD share

HD share on yhdysvaltalainen Internetin videolevityssivusto. Sivusto perustettiin 1. heinäkuuta 2008.http://lokigroup.com/yahoo_site_admin/assets/docs/Hdshare.18214118.pdf Palvelun videoissa käytetään nykyaikaista HD-tekniikkaa. HD share on ensimmäinen video-portaali, johon voi ladata vain HD- videoita.http://www.20min.ch/ro/news/romandie/story/29033059 == Lähteet == Luokka:Videonlevityssivustot
Taidemaalariliitto

Taidemaalariliitto – Målarförbundet ry on vuonna 1929 perustettu Suomen taidemaalareiden valtakunnallinen järjestö. Noin 1 550 jäsenelläänTaidemaalariliitto. Viitattu 14.11.2023. se on Suomen suurin kuvataiteilijoiden valtakunnallinen ammattijärjestö. Liitto pyrkii edistämään suomalaista kuvataidetta ja parantamaan kuvataiteilijoiden ammatillisia ja sosiaalisia etuja. Se tarjoaa jäsenille verotukseen ja sosiaalisiin kysymyksiin liittyvää neuvontaa sekä tietoa ajankohtaisista ammatillisista asioista. Lisäksi liitto ylläpitää Tm-galleriaa ja järjestää muuta näyttelytoimintaa. Vuosittaisessa Taidemaalariliiton Teosvälityksessä Helsingin kaapelitehtaalla on esillä teoksia sadoilta Taidemaalariliittoon kuuluvilta taiteilijoilta. Teoksia on näytteillä noin 1 700 ja kävijöitä noin 20 000. Vuodesta 2020 alkaen teosvälitys on toiminut Merikaapelihallin ohella verkkogalleriassa. Taidemaalariliitto on Kuvaston jäsen ja sen puheenjohtajana toimii Siiri Haarla. Vuosina 2008-2011 liitto julkaisi Taidemaalaus-lehteä, jonka päätoimittajana toimi Tiina Lamminen. == Katso myös == * Suomen Taiteilijaseura * Kuvataiteilijamatrikkeli == Lähteet == == Aiheesta muualla == * Taidemaalariliiton verkkosivut Luokka:Suomalaiset kuvataidealan järjestöt
Yvonne Daniels

Yvonne Daniels (1937http://www.marinacityonline.com/history/page47.htm - 21\. kesäkuuta 1991http://rockradioscrapbook.ca/heavend.html) oli yhdysvaltalainen radiopersoona ja DJ, ja ensimmäisiä afroamerikkalaisia naisia alallaan.http://www.radiohof.org/discjockey/ydaniels.html Kutsumanimeltään hän oli The First Lady of Chicago Radio. Yvonne Danielsin isä oli jazz-laulaja Billy Daniels. Hän aloitti uransa radiossa Jacksonvillessä, Illinois'n osavaltiossa. Sieltä hän siirtyi Chicagoon ensin WYNR-radioasemalle, jolta hän siirtyi WCFL:lle. Vuosina 1964–1973 Daniels työskenteli täysin naisten pyörittämällä WSDM-asemalla. Vuonna 1973 hän siirtyi WLS:lle, jossa hänestä tuli aseman ensimmäinen naispuolinen DJ. 1980-luvulla hän teki aamuohjelmia WVON, WGCI ja WNUA:lle. Yvonne Daniels nimettiin Radio Hall of Fameen 1995. ==Lähteet== Luokka:Yhdysvaltalaiset DJ:t Luokka:Radio Hall of Fame Luokka:Afroamerikkalaiset Luokka:Vuonna 1937 syntyneet Luokka:Vuonna 1991 kuolleet
Zlatan Muslimović

thumb|Zlatan Muslimović Zlatan Muslimović (s. 6. maaliskuuta 1981 Banja Luka, Jugoslavian sosialistinen liittotasavalta) on bosniahertsegovinalainen jalkapalloilija, pelipaikaltaan hyökkääjä. Hän pelasi pitkään Italiassa ja sittemmin myös Kreikassa, Kiinassa ja Sloveniassa, Hän kuului Bosnia ja Hertsegovinan maajoukkueen vakiopelaajiin. Muslimovićilla on myös Ruotsin kansalaisuus. == Ura seurajoukkueissa == Juniori-ikäisenä Muslimović pelasi Ruotsissa Habo IF:n ja Husqvarna FF:n riveissä, ja vuosina 1998–1999 IFK Göteborgin juniorijoukkueissa. Vuonna 2000 hän siirtyi Italiaan Udineseen ja debytoi seuraavana vuonna seuran edustusjoukkueessa. Italiassa Muslimović siirtyi lainasopimuksella seurasta toiseen, mutta peliaika edustuspeleissä jäi vähälle. Kaudella 2004–2005 peliaikaa tuli enemmän, kun Muslimović auttoi silloisessa Serie C1/A -sarjassa pelanneen Riminin sarjavoittoon ja nousuun Serie B:hen. Kauden aikana Muslimović teki 32 ottelussa 15 maalia. Muslimović pelasi kauden 2005–2006 lainalla Messinassa ja seuraavan kauden Parmassa. 2007 hän siirtyi Atalantaan, missä peliaika Luigi Del Nerin alaisuudessa jäi todella vähäiseksi. Kesällä 2008 hän siirtyi kreikkalaisseura PAOK:iin. == Maajoukkueura == Bosnia ja Hertsegovinan A-maajoukkueessa Muslimović debytoi vuonna 2006 ystävyysottelussa Ranskaa vastaan. Sittemmin hän vakiinnutti paikkansa joukkueen runkomiehistössä ja lukeutui sen kantaviin voimiin EM- kisojen 2008 karsinnoista. Hän pelasi kaikkiaan 31 maaottelua ja teki niissä 12 maalia. Viimeisen maaottelunsa hän pelasi vuonna 2011. == Lähteet == == Aiheesta muualla == * Tilastoja (ESPN soccernet) Luokka:Bosniahertsegovinalaiset jalkapalloilijat Luokka:Ruotsalaiset jalkapalloilijat Luokka:Vuonna 1981 syntyneet Luokka:Elävät henkilöt
Vamp (yhtye)

Vamp on norjalainen folk rock -yhtye, joka perustettiin vuonna 1991. Yhtye on levyttänyt 7 studioalbumia. == Jäsenet == ===Nykyiset=== * Torbjørn Økland (kitara, mandoliini, bouzouki, trumpetti, kuoro) * Øyvind Staveland (viulu, alttoviulu, harmonikka, huilu, laulu) * Carl Øyvind Apeland (basso, kitara, koskettimet, kuoro) * Paul Hansen (laulu, kitara) ===Entiset=== * Jan Toft (laulu) (1991-1998) * Erling Sande (rummut) (1991-1995) * Vidar Johnsen (laulu, kitara, kosketinsoittimet, lyömäsoittimet) (ennen 2007) == Julkaisut == ===Studioalbumit=== *1993: Godmorgen, søster *1994: Horisonter *1996: 13 humler *1998: Flua på veggen *2000: En annen sol *2002: Månemannen *2005: Siste stikk *2008: St. Mandag *2012: Liten fuggel *2013: To me alt *2015: Populas *2017: La La La ===Muut=== *1996: Folken (CD) *1999: Ei med alt (Kokoelma) *2004: Tir n'a noir (Karaokealbumi) *2006: Tir n'a noir (Single) *2006: Tir n'a noir (Kringkastingsorkesteretin kanssa) (Single) *2006: I full symfoni (CD) *2006: I full symfoni (DVD) == Aiheesta muualla == * Virallinen kotisivu * Luokka:Norjalaiset rockyhtyeet